open-index/open-wikipedia-markdown huggingface dataset:
Darren Fletcher

**Darren Fletcher** (født 1984) er en skotsk fotballtrener og tidligere fotballspiller som er assistenttrener for Manchester United.

Han er mest kjent fra sin tid hos Manchester United, men også fra opphold hos West Bromwich Albion FC og Stoke City FC.

Han var en trofast spiller for Manchester United gjennom 15 år, og fikk til sammen 223 opptredener for klubben.

Sønnen hans Jack Fletcher debuterte for Manchester United borte mot Aston Villa 21. desember 2025.

## Klubbkarriere
### Manchester United
Fletcher fikk lærlingkontrakt med Manchester United i juli 2000, og ble profesjonell fotballspiller året etter da han signerte en proffkontrakt med klubben i februar 2002. Han ble ansett som et stortalent, og ble først sett på som en arvtager til David Beckham. Hans spillestil gjorde at han ble regnet mer som en arvtager til Roy Keane, med sine taklinger og sitt pågangsmot.

De første sesongene i klubben var Fletcher plaget av skader, så det var ikke før i 2003/04-sesongen at han kom inn i førstelaget til Manchester United. Han slet imidlertid med å spille seg til fast plass på laget, men da han fikk spille viste han stor bevegelse, løpskraft og bra arbeidskapasitet. I 2004/05-sesongen scoret Darren Fletcher sitt første mål for Manchester United, i en Premier League-kamp mot Middlesbrough FC. 2009/2010-sesongen var kanskje Fletchers beste sesong for klubben, da han spilte 30 ligakamper og scoret fire mål.

13. desember 2011 gjorde Manchester Uniteds offisielle hjemmesider det klart at han hadde en kronisk tarmsykdom, ulcerøs kolitt, og at det var dette som gjorde at han mistet de tre siste månedene av 2010/11-sesongen. Han måtte etter denne diagnosen ta en lengre pause fra fotballen, og det var usikkert om han noen gang kom til å spille igjen.

12. juli 2012 ble det bekreftet at han skulle legge opp, men 19. september 2012 gjorde han comeback i Mesterligakampen mot Galatasaray. Han kom inn for Paul Scholes i det 79. minutt.

### West Bromwich Albion
Den 3. februar 2015 gikk Fletcher på en fri overgang fra Manchester United til West Bromwich Albion FC, hvor han skrev under på en kontrakt med  varighet ut 2017-sesongen.

## Landslagskarriere
Fletcher spilte på , og sørget blant annet for et viktig mål i en avgjørende kvalifiseringskamp mot  i kvalifiseringen til EM i fotball 2004, noe som førte Skottland til play-off. I mai 2004 ble han landslagskaptein, da han ledet laget i 1&ndash;0-seieren mot . Dette gjorde at han ble den yngste skotske landslagskapteinen på 118 år.

## Karriere som spiller (alle turneringer)
*Per 24. mai 2015*

## Referanser


## Eksterne lenker
* 
* Spillerprofil hos Premierleague.com 
* Darren Fletchers profil på united.no
Eksklusjon

**Eksklusjon** betyr *utestengning* (latin *exclusio*) er, eksempelvis, når en organisasjon (parti, interesseorganisasjon eller lignende) opphever medlemskapet til et medlem som har opptrådt på en måte som skader organisasjonens interesser. Sosial ekskludering er å bli utestengt fra det etablerte samfunnet.

Eksklusjon har også en spesiell betydning i setningslogikken, se eksklusjon (logikk).

Flere religiøse grupper har praktisert og praktiserer eksklusjon av medlemmer, for eksempel gjennom bannlysning. Jehovas vitner og enkelte andre kristne sekter utestenger personer som er uenig i læren eller bryter Guds bud uten anger. 
 Ekskluderte medlemmer fra Jehovas vitner blir også sosialt isolert fra nær familie som fortsatt er med i menigheten. Utestengelsen og utfrysningen begrunnes teologisk med henvisning til Johannes' andre brev 7–11 om å avvise falske lærere  og Paulus’ første brev til korinterne kapittel 5, 9–15 om ikke å omgås menighetsbrødre som spotter eller bryter bud.

## Se også
* Utvisning
* Persona non grata (persona ingrata), uønsket person, særlig et diplomatisk sendebud
* Yrkesforbud
* Svartelisting
* Bannlysning, ekskommunikasjon, utelukkelse fra et kirkesamfunn
* Boikott, bryte økonomisk forbindelse, ofte brukt som pressmiddel
* Eksil, landflyktighet eller landsforvisning
* Fredløshet, å fratas samfunnets rettsbeskyttelse	
*  Damnatio memoriae («fordømmelse av minne»)
* Æresstraff

## Referanser


## Litteratur
* Power, A., Wilson, W.J. (2000): *Social Exclusion and the Future of Cities*, Centre for Analysis of Social Exclusion, London School of Economics, London
* Yi, Li (2005): *The Structure and Evolution of Chinese Social Stratification*. University Press of America,
Selvmotsigelse

**Selvmotsigelse** (*Antologi* kommer fra gresk, *anti* for mot og *logos*) og viser til et utsagn som med logisk nødvendighet er falsk eller strider mot logisk fornuft. En slik motsigelse kan komme til uttrykk mellom to påstander, teorier eller setninger. 

Eksempler på selvmotsigelser er utsagn av typen
:**A** og ikke-**A**
eller
:hvis og bare hvis ikke-**A**, så **A**.

## Referanser


## Se også
* Anomali (fra gresk anomalia, ujevnhet), visert til avvik fra normen eller en irregularitet som er vanskelig å forklare utfra eksisterende teorier, altså et faktum som strider mot et etablert paradigme.
* Kontradiksjon, viser til rettsprinsippet om at alle har rett til gjøre seg kjent med beskyldninger rettet mot seg og kunne gi sin uttalelse eller versjon før skyld eller rettskraftig konklusjon kan fattes
* Oksymoron, viser til to motstående ideer som settes sammen, nærmest paradoksalt og selvmotsigende
* Paradoks, viser til diskrepans eller uoverensstemmelse mellom hva en teori sier og hva sunn fornuft forventer. 

## Eksterne lenker
* Selvmotsigelse hos SNL
Konvers subjunksjon

**Konvers subjunksjon** er en sannhetsfunksjon i setningslogikken.
Den konverse subjunksjonen av to utsagn er falsk hvis og bare hvis det første utsagnet er falsk mens det andre utsagnet er sant.
Den symbolske skrivemåten for den konverse subjunksjonen av to utsagn **A** og **B** er
:\mathbf A \leftarrow \mathbf B
og kan uttales som følger:
* «A hvis B,»
* «A følger av B,»
* «A er nødvendig for B.»

Den konverse subjunksjonen er en «baklengs» subjunksjon, dvs. «A hvis B» er ekvivalent med «hvis B, så A», eller symbolsk:
:(\mathbf A \leftarrow \mathbf{B}) \Leftrightarrow (\mathbf B \rightarrow \mathbf{A}).
Gerhard Stoltz (f. 1948)

**Gerhard Stoltz** (født 1948) er en norsk billedkunstner, illustratør og forfatter. Han har utgitt en rekke egne bøker, bl.a. illustrerte diktsamlinger og billedbøker for barn, og tegnet til flere av Einar Øklands bøker. Stoltz har ellers deltatt på en stor mengde utstillinger og hatt utsmykningsoppdrag, særlig i Bergen.

Gerhard Stoltz har bodd i Tysnes siden 1988.

## Referanser


## Eksterne lenker
* Gerhard Stoltz' hjemmesider
Fennoskandia

**Fennoskandia** er et område i det nordvestre hjørnet av Europa. Området inkluderer Den skandinaviske halvøy (Norge og Sverige), Finland, Kolahalvøya og Karelen i Russland. Geologisk sammenfaller dette nøyaktig med det baltiske skjold, uten å forveksles med den svekofenniske provinsen i dette skjoldet.

Området som sådan er i realiteten ei halvøy, som i øst er landfast med det kontinentale Russland, i nord grenser mot Kvitsjøen og Barentshavet, i sør grenser mot Østersjøen, med Finskebukta, Bottenvika, samt Kattegat og Skagerrak, og i vest grenser mot Nordsjøen og Norskehavet. Når man refererer til den nordligste delen av Fennoskandia, mener man gjerne det området som kalles Nordkalotten.

Fennoskandia som begrep er først og fremst nyttig til å beskrive og definere saker der politiske grenser er uviktige, for eksempel innen kultur, biologi, geologi og arkeologi eller lignende.

Innenfor geologien benyttes begrepet om den delen av jordskorpa som dette området og deler av Østersjøen hviler på. Et vanlig engelsk navn på dette geologiske fenomenet er *the Baltic Shield*. Ortogneis er funnet øst for Jarfjord i Sør-Varanger.

## Språk og kultur
I kulturell kontekst vil Fennoskandia være mer eller mindre et synonym for Norden, ofte benyttet for å vektlegge nære samband mellom finsk, samisk og skandinavisk folk og kultur. Området er også flerspråklig, med hovedvekt av de skandinaviske, de østersjøfinske samt de samiske språkene. De østersjøfinske språkene og de samiske språkene inngår i den mer omfattende finsk-ugriske språkgruppen. Man kan dermed si at Fennoskandia består av to språkgrupper; de skandinaviske språkene og de finsk-ugriske språkene.

## Referanser


## Eksterne lenker
* 
* Geological Map of the Fennoscandian Shield
Rough Riders

**«Rough Riders»** var tilnavnet til det første frivillige amerikanske kavaleriregiment (**1st U.S. Volunteer Cavalry regiment**) under den spansk-amerikanske krigen i 1898. 

Av 23&nbsp;000 søkere ble bare 2&nbsp;000 utvalgt, blant dem både hjelpegutter på rancher og polospillere. Dermed representerte avdelingen et vidt spekter av sosiale klasser. Theodore Roosevelt, senere amerikansk president, var nestkommanderende i regimentet.
Alan Smith

**Alan Smith** (født 28. oktober 1980) er en britisk fotballtrener og tidligere fotballspiller.

## Spillerkarriere
### Leeds United
Smith ble knyttet til Leeds United AFC i 1990, da han var ti år gammel. Han ble da tilknyttet «the Leeds United Centre of Excellence». I mars 1998 ble han tatt opp i A-stallen til Leeds, etter å ha signert proffkontrakt 1. oktober 1997.

I 1998/99-sesongen fikk Smith sin debut for Leeds, i en kamp på Anfield mot Liverpool FC. Smith scoret med sin første ballberøring, og ble en umiddelbar suksess for klubben. I sin første sesong fikk han mye spilletid, og dannet sammen med Jimmy Floyd Hasselbaink et fryktet spisspar.

I 2001 hjalp Smith laget sitt med å komme til semifinalen i Mesterligaen. Champions League-eventyret endte imidlertid med en utvisning i semifinalen, da Leeds ble utslått til fordel for John Carews Valencia CF.

Neste sesong ble Smith omskolert til en sentral midtbanerolle. Han fikk også mer spilletid på  dette året, etter at han fikk sin debut i mai 2001. Smith ble imidlertid ikke funnet verdig til en plass i troppen til VM i fotball i 2002.

### Manchester United
I mai 2004 gikk Smith bort fra Leeds, etter at klubben rykket ned fra FA Premier League. Han ble da stemplet som en Judas, etter at han valgte å gå til erkerivalen Manchester United. Overgangssummen var 7&nbsp;000&nbsp;000 pund.

Smith kom på scoringslisten i sin første kamp for Manchester United, da han scoret et mål i FA Community Shield-kampen mot Arsenal. I sin første sesong for United ble det anstendige ti mål på Smith, noe som har fått mange til å sammenligne ham med den tidligere United-helten Mark Hughes.

På tross av at Smith hevdet at han vil forbli lojal mot United, spekulerte mange i at han var på vei bort fra klubben. Han hadde problemer med å spille seg til fast plass på laget på grunn av den harde konkurransen med verdenstopper som Ruud van Nistelrooy og Wayne Rooney, og ble derfor ofte blitt plassert på benken. Smith brakk foten i en kamp mot Liverpool FC der han blokkerte et skudd fra John Arne Riise.

Sommeren 2005 gikk Uniteds manager Alex Ferguson ut i media og sa at Smith var tiltenkt rollen som erstatter for midtbanemotoren Roy Keane. I 2005/06-sesongen spilte derfor Smith ofte på midtbanen.

### Newcastle United
Etter en tid med mange rykter om Smiths fremtid på Old Trafford, ble han 3. august 2007 klar for Newcastle United FC.

### MK Dons
Smith ble i 2012 lånt ut til MK Dons. Dette ble etter hvert gjort permanent. Før 2014/2015-sesongen signerte Smith for Notts County i League One.

## Karriere som spiller (alle turneringer)
*Per [[5. oktober]] [[2012]]*

## Referanser


## Eksterne lenker
* 
* alansmith17.com – Uoffisiell fanside om Alan Smith (engelsk)
* Alan Smiths profil på united.no
* Alan Smiths profil på manutd.com (engelsk)
Nasjonalstat

En **nasjonalstat** er en stat som er oppbygd omkring en nasjon. Nasjonalstaten er en stat hvor sammensetningen av befolkningen utgjør en ensartet språklig og kulturell gruppe med felles bakgrunn og historie. Nasjonalstaten oppsto som idé etter den franske revolusjon, og tankegangen bak denne idéen kan finnes hos den politiske filosofen Montesquieu. Tanken bak nasjonalstaten er at et folk (en nasjon) selv råder for sitt territorium. Dette tar et oppgjør med opplysningstidens dynastiske enevoldsstat, som mer eller mindre var eid av suverenen eller fyrsten. Nasjonalstaten som idé knyttes til folkesuverenitetsprinsippet slik det defineres hos Rousseau. Dermed er det også en nær sammenheng mellom tanken om nasjonalstaten og tanken om demokrati og parlamentarisme. Idealet får også næring fra Herder og hans folkekultur-tanke. 

## Etymologi, definisjon og avgrensning

**Nasjon** (fra latin *Nat|io, -onis, f*), byrd, avstamming, personifisert i gudinnen Natio har flere betydninger:
* slekt, klasse, kaste, folk eller stamme.
* et folk som er forent og unikt hva angår språk, religion og sosiale tradisjoner. Se også nasjonalisme, nationalstat og etnisitet
* selvstendig politisk enhet, se videre land, rike, stat og unionsstat.

En stat er et område som utgjør en selvstendig politisk enhet, se land, rike og nasjon. En stat vil si de institusjonene som sikrer at et område blir politisk administrert. Dette innebærer at disse institusjonene må ha monopol på all legitim bruk av vold i et område. Den stat som er fullt medlem av FN kan i alminnelighet betraktes som en stat.

Det blir ofte lagt til grunn at følgende kriterier må være innfridd for at man skal kunne konstatere at man har å gjøre med en stat:

* Territorium
* Befolkning
* Suverenitet
* Politisk organisasjon

## Den ideelle stat
I idealtilfellet oppfatter nasjonalstatens befolkning at de alle tilhører denne nasjonen. De mest utpregede nasjonalstatene er de der befolkningen hovedsakelig tilhører samme etnisitet. Nasjonalismens mål er å opprette og opprettholde nasjonalstaten.

Selv om denne typen stat har blitt framholdt som idealstaten av statsbyggere de siste hundre år finnes det knapt noen slik ensartet stat. Island kommer inn under definisjonen ettersom landet knapt har noen språklig minoritet. Etter Island regnes ofte Albania og Japan som tilnærmet nasjonalstater, selv om urbefolkningen ainoer ennå eksisterer i Japan. Også Somalia kan nevnes, selv om landet ikke har en sentraladministrasjon.

I realiteten består de fleste stater og nasjoner av flere minoriteter med ulike former for etnisitet, språk, kulturelle tradisjoner, selverkjennelse og historie.
Stridsøks

En **stridsøks** er en øks spesielt laget for kamp. Det som skiller en  stridsøks fra en redskapsøks er tykkelsen på øksehodet. Et stridsøksehode (av jern/stål) snevres inn etter «øyet» og utvider seg så ved eggen (omtrent som på en bileøks). Flere stridsøkser fra yngre jernalder er funnet hvor midtdelen (altså den delen av øksehodet som er mellom øyet og eggen) har rustet vekk. Man lagde stridsøksene smale for å spare vekt, slik at øksene ble raske.

Før man brukte stridsøkse av metaller var de laget forskjellig bergarter. Fasongen på steinøkser og metalløkser er stor fordi man ikke kunne lage økser av stein med et tynt øksehode.Stridsøkser i metall kan grovt sett deles inn i tre typer:
* Bredbladete stridsøkser, som egner seg bra til kutt og stikk – spesielt når de er montert på lange skaft; såkalt daneøks.
* Smalbladete stridsøkser, som kjennetegnes ved liten størrelse, kort egg (4 – 7 cm), og meget lav vekt; hovedsakelig brukt som 1h-øks.
* Skjeggøkser som er øksehoder av type A eller B, som har en «hake» (eller et skjegg) bak kanten av eggen nede, før øksehodet snevres inn mot øyet på øksa.

Bondestridsøksen var vanlig i Norge fra 1500- til 1700-tallet, og inngikk i bondebevæpningen på 1600-tallet.

## Se også
* Tomahawk
* Øks med avsnitt om stridsøks som symbol, særlig for Olav den hellige.

## Eksterne lenker
* 

* Bondestridsøks hos Maihaugen
Bajonett (våpen)

En **bajonett** er et blankvåpen med kort eller middels langt blad som monteres i eller ved munningen på et gevær, slik at geværet kan fungere som et slags spyd i nærkamp. Den kan være formet som en kniv, en kårde eller sabel.

Bajonetter ble vanlig i siste halvdel av 1600-tallet. Ordet har usikker opprinnelse, men kan henge sammen med den franske byen Bayonne.

## Utvikling
### Tidlige bajonetter
De tidlige bajonettene var såkalte **pluggbajonetter** eller **spunsebajonett** som satt som en plugg i løpet. Ulempen var at våpenet ikke kunne avfyres med bajonetten på plass. Dette ledet til utviklingen av **døllebajonetter**, der en metallhylse (døllen) ble tredd på løpet, med bajonettbladet avsatt litt til siden slik at våpenet kunne både lades og avfyres med bajonetten på plass. På siste halvdel av 1700-tallet ble såkalte **sabelbajonetter** utviklet. Disse hadde form som mer konvensjonelle kniver eller kortsverd, og ble festet på skinner eller knaster på selve løpet. Denne typen feste tillot også bajonetten å bli brukt som kampkniv, noe som var upraktisk med døllebajonettene.

### Bajonetter fra 1900 og framover
På 1900-tallet ble bajonettene og skytevåpnene de var montert på betraktelig kortet ned. Med den lave skuddtakten som var vanlig på munnladere og tidlige bakladere, var det av og til nødvendig å danne tette forsvarsformasjoner mot framstormende motstandere på slagmarken. Med stadig bedre repetervåpen og større magasinkapasitet forsvant behovet for å bruke geværet som pik. I dag er bajonetten primært en kampkniv, og bruken på geværer er i først og fremst seremoniell. Bajonetter for Kalashnikov-geværer er utformet slik at de kan settes sammen med balgen og danne en enkel tang for å kutte piggtråd og andre metallvaiere.

## Se også

* Kniv
* Sverd
* Sabel
* Kårde

## Referanser


## Eksterne lenker
*
Gevær

**Gevær** (børse, eller dansk, bøsse), er et tohånds skytevåpen med langt løp beregnet for langholdsskyting (for eksempel over 100 meter). Et gevær kan enten ha glattborret løp (for eksempel haglegevær), riflet løp (for eksempel riflegevær) eller begge deler (for eksempel kombivåpen).

## Opprinnelse
Ordet «gevær» kommer av det tyske ordet *Gewehr* i betydningen «verge», en betegnelse på et våpen brukt av den enkelte soldat. Betegnelsen indikerte ikke hvilken våpentype. Tidligere kan man ha ment «sidegevær», som kårde, sabel og lignende eller «kortgevær». De første håndholdte kanoner som var opprinnelsen for arkebusen, begynte å dukke opp allerede på 1200-tallet. Fra midten av 1400-tallet ble disse utformet slik at vi nå kan kalle disse de første geværer, med tenningslås, kolbe og løp. De ble brukt frem til begynnelsen av 1600-tallet. Den ble erstattet av musketten som ble brukt fra 1500-tallet og frem til denne ble erstattet av riflen på midten av 1800-tallet.

Rifle er et gevær der løpet har inndreid rifling i spiralmønster på innsiden. Dette får prosjektilet til å rotere, noe som bedrer presisjonen.

## Gevær i Norge
Det vites ikke sikkert når gevær første gang ble avfyrt i Norge, men vi vet at gevær var blant våpnene da vitaliebrødrene under ledelse av Bartolomeus Voet plyndret Bergen i 1429.

Det mest kjente norske geværet er Krag-Jørgensen M/1894, som var standardgevær i det norske forsvar fra 1894 frem til andre verdenskrig. Forløperen var Jarmann M/1884, som også var norsk.

## Typer
Man har idag disse typer gevær:
* Glattboret gevær (gevær uten løpsrifling) som muskett eller haglegevær
* Rifle (gevær med løpsrifling)
* Karabin (kort gevær)
* Haglegevær (grovkalibret gevær som skyter hagl)
* Automatgevær (rifle med helautomatisk ild)
* Maskingevær (tyngre automatgevær)

Maskinpistol regnes ikke som et gevær, heller ikke en pistol, men en egen klasse imellom disse.

## Bruk
Gevær brukes til jakt, skytesport og militært bruk. Til jakt og sportsskyting brukes repetergevær eller halvautomatisk gevær, fordi helautomatiske skytevåpen er forbudt til alt annet enn militært bruk. Halvautomatiske gevær med militært utseende er også forbudt til jakt, ifølge våpenloven.

## Referanser


## Eksterne lenker
* Se gevær på DigitaltMuseum
Hjulrytter

En **hjulrytter** er den militære betegnelsen på en infanterist som bruker sykkel for å forflytte seg.

I den norske Hæren benytter soldater ved Garnisonen i Sør-Varanger seg av elsykler når de patruljerer grensen mot Russland.

## Referanser


## Eksterne lenker
* Wheels of war &ndash; historien om tidlige amerikanske forsøk med hjulryttere (engelsk)
* Artikkel om sveitsiske militærsykler (engelsk)
* Verein Radfahrer Regiment 6 &ndash; sveitsisk hjulrytterregiment (tysk)
* BBC News: End of road for Swiss army cyclists (engelsk)
Gewehr 98

**Gewehr 98** (G98 eller M98), også kalt **langmauser** (i motsetning til den kortere Karabiner 98k), er en rifle med sylinderlås produsert av Mauser.

Geværet var standardgevær i den tyske hæren fra 1898 til 1935, da det ble erstattet av Karabiner 98k.  Kaliberet er 7,92 x 57 mm Mauser. G98 er 1,25 meter lang og veier 4,09&nbsp;kg. Det har fem patroner i et internt magasin. Navnet kommer av årstallet 1898, da geværet ble satt i produksjon. Det erstattet det tidligere Gewehr 88.

Den tyske riflekommisjonen approberte Modell 98 5. april 1898.  Mekanismen var utviklet fra den eksperimentelle Modell 1896.  I 1901 ble de første geværene gitt til mannskaper, først i ekspedisjonsstyrken i Øst-Asia, marinen og tre av de høyest prioriterte prøyssiske armékorpsene.  I 1904 fikk Waffenfabrik Mauser, en ordre for 290&nbsp;000 geværer og DWM 210&nbsp;000 geværer.

## Se også
* Gewehr 71
* Gewehr 88
* Karabiner 98k

## Referanser


## Eksterne lenker
*
SKS

:**''SKS** er også forkortelse for Salten kraftsamband*



*'SKS** (russisk: СКС) var en halvautomatisk, [[Sovjetunionen|sovjetisk]] [[Karabin]], utviklet i [[1945]] av Sergej Gavrilovitsj Simonov.  Formelt hadde våpenet navnet **Samozarjadnyj Karabin sistemi Simonova, 1945** ([[russisk]]: ''Selvladende karabinsystem, Simonov, 1945) eller **SKS45'''.

Det ble hovedsakelig tatt ut av bruk til fordel for AK-47, men ble eksportert til mange land.

SKS har et fast magasin på ti skudd. Den har også en fastmontert, utfoldbar bajonett, noe som ikke er vanlig blant russiske våpen.
## Eksterne lenker
*
BMW M1

**BMW M1**, (internbetegnelse **E26**) en bilmodell fra BMW lansert i 1978.

BMWs supersportbil M1 ble lansert i 1978. Bilen var en futuristisk skapelse der deler av designet kom fra en konseptbil som ble vist frem i 1972. Designeren bak M1 er den italienske legenden Giorgetto Giugiaro. Fra begynnelsen av var det tiltenkt at BMW M1 skulle produseres hos den italienske bilprodusenten Lamborghini. På grunn av økonomiske problemer hos Lamborghini ble det ikke noe av dette, og produksjonen ble lagt til Baur i Stuttgart. BMW fikk aldri noe stor suksess med modellen. På grunn av for lav produksjon kunne man ikke bruke bilen i konkurranser. Allerede i 1981 valgte BMW å legge ned produksjonen.

BMW M1 er den første bilen som ble laget av BMW Motorsport og som hadde M-emblemet, som senere har blitt brukt på BMW M3 og BMW M5.

BMW M1 er i dag et ettertraktet samlerobjekt på grunn av sin uvanlige BMW-design og fordi det kun ble produsert 450 eksemplarer av BMW M1

## Teknisk

M1 var utrustet med en seksylindret rekkemotor med 24 ventiler.  To overliggende kamaksler drev ventilene.  Motorvolumet var på 3453&nbsp;cm².  Drivstoff ble levert til sylinderne via et mekanisk innsprøytningssystem fra Kugelfischer-Bosh.  Den utviklet 277 hk ved 6500 omdreininger i minuttet og kom i flere løpsutgaver med opp til 850 hk effekt.  Motoren var midtmontert, noe som var vanligere i italienske sportsbiler på den tiden.  Aksellerasjonstiden fra 0–100&nbsp;km/h var på 5,6 sekunder.

Bilen var bygget på et rørrammekarosseri, og hele bilen veide like under 1500&nbsp;kg.


## Eksterne lenker
* BMW M1 Club
* Bilder av BMW M1
Patron

**Patron** kan referere til:

* Patron (ammunisjon), ammunisjon for skytevåpen
* Patron (romersk), beskytter i det romerske klientsystemet
* Blekkpatron, blekk-beholder for skrivere
Emyn Beraid

**Emyn Beraid** eller **Tårnåsene** er en fiktiv rekke med åser fra J.R.R. Tolkiens Midgard. De ligger i den vestre delen av Eriador. De lå ca. 30 Númenóreanske mil øst for Mithlond, Gråhavnene i Lindon, og omtrent 50 mil vest for Kvitkollene, ved den gamle grensen til Hobsyssel.

Høyt oppe på Tårnåsene, eller Emyn Beraid på Sindarin, sto det tre alviske tårn, og det høyeste av dem het Elostirion og der var en av de syv Palantírene..

Tårnåsene formet en eldgammel grense mellom alveriket Lindon og kongeriket Arnor, og den store østveien som ledet helt til Kløvendal gikk gjennom dem.

I begynnelsen av det fjerde tidevervet flyttet Elanor, datter av Samvis Gamgod, til Tårnåsene sammen med sin mann *Fastred*, og grunnla byen *Undertårn* på den østre åssiden, og ble Vestmarks Verger,  da Tårnåsene ble den nye vestre grensen til Hobsyssel.
Luftvernmissil

Et **luftvernmissil** er et styrt bakke- eller sjøbasert rakettvåpen beregnet på å slå ut fly, helikoptere og kryssermissiler. Også kalt Bakke-til-luft missil / overflate-til-luft-missil, (engelsk: Surface-to-air missile eller SAM). 

Luftvernmissilene benytter seg av søkeutstyr for å skyte ned fiendtlige mål. Det er mange sorter søkeutstyr, blant annet kan det være en infrarød søker montert i missilet som låser seg på varmekilden til målet. Eller missilet kan bruke radar, enten egen radar i missilhodet, eller en bakkeradar som sender signaler til missilet om hvor målet befinner seg, eller missilet kan være styrt av en person som peker på målet med laser. 

## Typer og størrelser
Luftvernmissiler finnes i mange varianter og størrelser. Som oftest stasjonære, eller mobile missiler, montert på kjøretøy, eller mobile utskytere (f.eks NASAMS). Luftvernmissiler kan grovt sett deles i tre størrelser:

; Liten: Bærbart luftvern: De minste luftvernmissilene kan bæres av én soldat og skytes fra skulderen. Relativt kort rekkevidde. Eksempelvis amerikanske Stinger.
; Medium: Missilene må transporteres ved hjelp av kjøretøy, og kan ikke skytes ut fra håndholdte enheter. Middels rekkevidde. Eksempelvis NASAMS.
; Langtrekkende: Missilene er svært store, og har spesialutviklet kjøretøy for å transportere og skytes ut. Svært lang rekkevidde, og kan brukes mot innkommende ballistiske missiler. Eksemplevis MIM-104 Patriot og S-400 (missil).

## Referanser
Antipersonellmine

En **antipersonellmine** er en landmine som er konstruert og utplassert for å skade mennesker, til forskjell fra stridsvognminer, som er dimensjonert for å skade eller ødelegge kjøretøyer (for eksempel stridsvogner). Antipersonellminer ble totalforbudt ifølge Minekonvensjonen av 1997. Per september 2011 har 157 stater ratifisert konvensjonen. 75 stater eller andre områder har et mineproblem fremdeles. De nesten 40 statene som står utenfor konvensjonen har opptil 160 millioner antipersonellminer lagret. Bruken av antipersonellminer er dramatisk redusert siden konvensjonen trådte i kraft. Kina, India og USA, som står utenfor konvensjonen, respekterer forbudet i praksis. Etter 2006 er bruk kun registrert i Burma og Russland (Tsjetsjenia). 

Norge innførte nasjonalt forbud mot antipersonellminer i 1995, og destruerte alle sine lagre kort tid etter.
Lær

**Lær** er tykk dyrehud som er foredlet ved et garveri. Lærhudene garves og tilberedes for at de skal holde seg myke, sterke og ikke tørke eller råtne. Fagbetegnelsen *lær* brukes i Norge om alle garvede huder og skinn. Huder av store dyr, for eksempel kyr, hester, elger, esler og bøfler, kalles lær, mens huder av mindre dyr, for eksempel fra lam, geitekillinger, rein, rådyr og annet småvilt, kalles skinn. Lær og skinn med pelshår kalles gjerne pelsverk. 

Lær brukes som materiale til sko, klær, møbler, vesker og andre lærvarer. Krypdyrskinn er i dag oftest erstattet av imitasjoner.

På engelsk brukes gjerne betegnelsen *leather* om produkter laget av garvede huder og skinn i form av både skinn og lær; på norsk skiller en derimot mellom skinnjakker, skinnbukser, skinnsko og liknende som er laget av et tynnere, mykere materiale som kan klippes og sys i med tekstilverktøy, mens lærbelter, lærsåler og så videre er av tykkere, stivere materialer som må bearbeides med grovere salmaker- og skomakerutstyr.

## Potensielle innholdsstoffer i lær
Lær kan inneholde krom som ofte brukes ved behandling (garving) av skinn. Allergi for krom kan oppstå ved hudkontakt med lær. Perfluorerte forbindelser som PFOA, blir også brukt ved behandling av lær. Lærimitasjoner garves ikke, men syntetisk lær laget av PVC, kan inneholde plastmyknerere som ftalater som blant annet mistenkes å være hormonhermende, skade evnen til å få barn og føre til skader på fosteret. 
 
Det kan også forekomme rester av ulike typer insekt- og råtehindrende midler i lærvarer. Et eksempel er dimetylfumarat (DMF) som nylig ble forbudt i Norge. DMF kan blant annet gi kraftige allergiske reaksjoner.

## Se også
* Garving
* Salmaker
* Pelsverk, dyrehuder med pels og hår
* Pergament
* Kunstskinn
* Skinn
* Bryllupsdager

## Referanser


## Eksterne lenker
* 
* Oppslagsordet »Läder» i ''Nordisk familjebok'' fra 1912 (skrevet på svensk)
* Erdetfarlig.no (Miljødirektoratet): lærvarer
Nervegass

**Nervegass** er fellesnavn på stridsgasser som angriper nervesystemets virkemåte.  De er klassifisert som masseødeleggelsesvåpen i henhold til FN-resolusjon 687.

Nervegasser er organiske fosforforbindelser, organofosfater, i form av væske eller gass. VX, sarin, tabun og soman er eksempler på nervegasser, der VX er den klart farligste av disse fire. 

Nervegassene kommer inn i kroppen gjennom huden, åndedrettet eller ved svelging. Nervegassen forstyrrer måten nervene sender signaler til kroppens organer på og forårsaker økt tåre- og spyttproduksjon, ufrivillig vannlating, muskelkramper og til slutt kvelning grunnet svikt i åndedrettsmuskulaturen.

## Eksterne lenker

* «Nervegass – retningslinjer ved terror», fra Tidsskrift for Den norske legeforening
FV432 Trojan

**FV432** er et britisk amfibisk beltegående pansret personellkjøretøy.  Det ble utviklet av GKN-Sankey, og de første produksjonsvognene ble levert i 1963.  

## Eksterne lenker
M3

**M3** kan vise til:

* BMW M3, bilmodell
* kubikkmeter (m³), måleenhet
* M3 (halvbeltevogn)
* M3 (pengemengde)
* M3 Bradley, oppklaringskjøretøyet 
* M3 Grant/Lee, stridsvogner
* M3 Grease Gun, maskinpistol
* Messier 3, kulehop i stjernebildet Jakthundene
* Tesla Model 3, bilmodell
BMW M3

**BMW M3** er en sportsutgave av den populære 3-serien, laget av BMW Motorsport. Den første M3 ble lansert i 1986 og var basert på E30. Siden den gang har BMWs motorsport-avdeling laget en ///M versjon av alle 3-serier. E30, E36, E46, E90/E92/E93 (sedan/coupe/cabriolet).

## 1986

Basert på 1986-versjonen av E30 3-serien. Den kom først i en S14 2,3 liters motor med 196 hk (143 kW). En Evolution-utgave ble introdusert etter en tid, og den hadde et motorvolum på 2,5 liter og 238 hk (175&nbsp;kW). 786 M3 kabrioleter og over 17&nbsp;000 coupéer ble produsert.

Produksjonen av den første M3 tok slutt i 1991

I 2004 kåret Sports Car International BMW M3 på sjetteplass over *Top Sports Cars of the 1980s*.

## 1992

Den andre BMW M3 ble lansert i 1992 under bilutstillingen i Paris, og var basert på BMW E36. Bilen hadde en 3,0 liters rekkesekser med 286 hk (210&nbsp;kW). I 1996 ble motoren oppgradert til en 3,2 liters motor med 321 hk (236&nbsp;kW) med 6 trinns girkasse.

BMW M3 E36 var tilgjengelig som coupé (fra 1992), sedan (fra 1994) og cabriolet (fra 1994).

Produksjonen av sedan stanset i 1998, mens de andre modellene ble produsert til 1999.

BMW M3 E36 ble kåret til *Best-Handling Car* av bilmagasinet Car and Driver i 1997.

## 2001

M3 versjonen av E46 ble lansert i 2001. Den hadde en ny 3,2 liters motor med 343 hk (252&nbsp;kW) og 365 Nm. 0–100&nbsp;km/t gikk unna på 5,2 sekunder og farten begrenses elektronisk av en sperre ved 250&nbsp;km/t. SMG-giring er veldig populær i M-serien. SMG er hendler bak rattet man girer med. Dette gjør bilen ypperlig til aktiv og rask kjøring.

## 2007

4. generasjons M3 er fullspekket med utstyr og moderne finesser som ikke før har vært i bruk i 3-seriens utgave av ///M modellen.
Karosseriet har fått betydelig løft og mange vil si at BMW har klart å innhente noe av sjarmen som fantes i de tidlige utgavene. E9X M3 skiller seg mektig fra sine forgjengere. Utstyr som spesielt utpreger seg er blant annet EDC, M-DRIVE og CARBONTAK. Dette er for mange et "must", selv om ikke alle ble levert med dette ekstrautstyret.

Bilens hjerte er oppgradert til en råsterk V8 med 420hk originalt. Motoren yter helt opp til 8300 rpm. Motoren er forøvrig verdens letteste V8 og veier mindre enn sin forgjenger med rekkesekser.

5th gears test av bilen : http://www.youtube.com/watch?v=-5V876ZGAmg

## Eksterne lenker

* BMW Do It Yourself 
* The BMW M Registry 
* Diskusjonsforum for M3 E30
L85

**L85** er et standardvåpen i det britiske forsvaret. Det er i kaliber 5,56 × 45 mm. Den er en del av en familie på fire våpen som heter SA80 (for engelsk: *Small Arms 80*). Våpenet er av bullpup-design.

L85 brukes av det britiske forsvaret, og er kjent for å være et presist våpen. Av negative sider er våpenet tung bak i forhold til det lette forskjeftet og løpet, og notoriske problemer med driftssikkerheten som riktignok har forbedret seg med L85A2-oppgraderingen. L85 har som alle våpnene i SA80-familien er et optisk sikte kalt SUSAT (Sight Unit, Small Arms, Trilux) med 4x forstørrelse. På senere utgaver er dette erstattet med en Picatinny-montasje som lar brukeren montere forskjellige optiske sikter. I tillegg er det muligheter for å montere GUR under forskjeftet.

Grunnet funksjonsfeil skyldt dårlig utviklede deler og problemer med kvaliteten fikk Heckler & Koch (som på daværende tidspunkt var en del av British Aerospace) i år 2000 oppdrag av det britiske forsvarsdepartementet å oppgradere L85A1 til L85A2-standard. I 2018 ble det kjent at britiske styrker kommer til å få oppgraderte våpen, kjent som L85A3, med blant annet nye forskjefter, siktemidler, og forsterkninger av deler som tidligere var kjent for å være lite pålitelige. 

Spesialstyrker som Special Air Service og Special Boat Service er kjent for å bruke Colt Canada C8 istedenfor L85. 

## Variasjoner
### Produksjonsvarianter
***L85A1**
***L85A2**
***L85A3**

### Eksperimentelle versjoner
***SA80-IW** tidlig eksperimentell versjon som brukte en egen 4,85x49mm patron

### Andre våpen i SA80-familien

* **L86** **Light Support Weapon (LSW)** - lettmaskingevær, senere brukt som skarpskyttergevær
* **L22 Carbine** - kort karabin, brukt av blant andre kjøretøypersonell
* **L98** **Cadet General Purpose (GP) Rifle** - kadettrifle med rettrekkermekanisme, brukt av kadettene. Av denne finnes det også en L103, som er en ekserserutgave.

## Eksterne lenker

* Den britiske hærens informasjonsside (engelsk)
* Modern Firarms – L85A1  (engelsk)
* SA80: Mistake or Maligned? (engelsk)
* Cybershooters: SA80 anmeldelse (engelsk)
E30 (andre betydninger)

**E30** er en vanlig forkortelse for Europavei 30.

E30 kan også henvise til:
* Bilmodellen BMW E30, BMWs interne utviklingskode for 3-serien

## Se også
* Enercon E-30, girløse tyskprodusente vindturbiner
E9

**E9** og **e9** har flere betydninger:

* Europavei 9, europavei som går mellom Orléans i Frankrike og Barcelona i Spania
* BMW E9 er en todørs sportscoupe fra BMW
* Erling Braut Haaland, der E9 viser til Erling med drakt nummer 9 

## Referanser
House of Frankenstein (1944)

***House of Frankenstein*** (1944) er enda en film fra Universal Studios som spiller videre på historien om monsteret fra Mary Shelleys roman *[[Frankenstein]]*. Dette er etterfølgeren til *[[Frankenstein Meets The Wolfman]]* fra 1943.

I denne filmen spiller Boris Karloff, som spilte «Frankensteins monster» i de tre første *Frankenstein*-filmene fra Universal, den gale vitenskapsmannen «Dr. Nieman», mens Glenn Strange spiller «monsteret».

## Historien
«Dr. Nieman» (Boris Karloff) og hans pukkelryggede assistent (J. Carrol Naish) rømmer fra et asyl hvor de har vært i 15 år. De gjenopplever «Grev Dracula» (John Carradine), sammen drar de til «Frankenstein»s borg for å lete etter de siste to. Her finner de «Ulvemannen» (Lon Chaney Jr.) og «Frankensteins monster» (Glenn Strange) nediset, noe som gir oss svaret på hva som skjedde med de på slutten av filmen *[[Frankenstein Meets the Wolfman]]*. De tiner de og sammen drar de alle for å hevne seg på sine mange fiender.

## Rolleliste

## Trivielle saker
* Dette var den første filmen hvor alle Universals tre klassiske monstre opptrådte sammen; «Frankensteins monster», «Ulvemannen» og «Grev Dracula».

## Filmene i serien
* *[[Frankenstein (1931)|Frankenstein]]* (1931)
* *The [[Bride of Frankenstein]]* (1935)
* *[[Frankensteins sønn]]* (1939)
* *The [[Ghost of Frankenstein]]* (1942)
* *[[Frankenstein Meets The Wolfman]]* (1943)
* ''House of Frankenstein (1944)

## Se også
* Liste over Frankenstein-filmer

## Eksterne lenker
*
Boris Karloff

**Boris Karloff** (født **William Henry Pratt**; 1887–1969) var en britisk-canadisk skuespiller som er særlig kjent fra flere amerikanske grøssere og skrekkfilmer.

## Liv og arbeid
Karloff var sønn av Edward John Pratt jr. og hans tredje kone, Eliza Sara Millard. Hans bestemor var Eliza Julia Edwards, søster av Anna Leonowens, hvis historier om livet i Siam (Thailand) dannet grunnlaget for musikalen *[[The King and I]]*. Gjennom henne kunne Karloff påberope seg fjernt øst-indisk opphav, da det synes som Eliza Edwards og hennes søster, Anna, var barn i et blandet ekteskap. 

Karloff påberopte seg dog ofte russisk opphav som forklaring på sitt eksotiske utseende, men hans datter, Sara Karloff, har offentlig benektet enhver kjennskap til eventuelle slaviske forfedre.

Han ble foreldreløs i ung alder, og ble oppfostret av sine eldre søsken og gikk på Enfield Grammar School før han flyttet over til Uppingham School i Rutland, og til slutt University of London. Karloffs første karrieremål var å bli en del av utenrikstjenesten. Broren, John Henry Pratt, ble diplomat. Istedenfor ble det skuespillerkarriere for ham. 

I 1909 reiste Karloff, som fortsatt da hadde navnet Pratt til Canada, hvor han endret navnet sitt. Hans første jobb var i Jeanne Russell Theater Co. i Kamloops i Britisk Columbia. 

Da Karloff kom til Hollywood i California, opptrådte han i flere stumfilmer før han i 1931 dukket opp som det gjenopplivede monsteret i skrekkfilmen *[[Frankenstein (1931)|Frankenstein]]*. Rollen gjorde ham til verdensstjerne, og hans rolletolkning og maskerte ansikt har siden for mange blitt ensbetydende med det «ekte» og opprinnelige Frankensteins monster, til tross for en mengde andre versjoner før og etter. Ett år senere framstilte han nok en rollefigur som også har blitt et ikon i populærkulturen, nemlig «Imhotep» i *[[The Mummy (1932)|Mumien]]*. Den første Frankenstein-filmen ble en stor økonomisk suksess og fikk  to oppfølgere med Karloff i hovedrollen: *[[The Bride of Frankenstein|Frankensteins brud]]* i 1935 og *[[Son of Frankenstein|Frankensteins sønn]]* i 1939.

Karloff framstilte forskjellige slags rolleskikkelser, også i annet enn grøssere. Han spilte blant annet i gangsterfilmen *[[Scarface (1932)|Scarface]]*  fra 1932 og det episke dramaet *The Lost Patrol* fra 1934. 

Boris Karloff har fått to stjerner på Hollywood Walk of Fame.

## Filmografi (utvalg)
* 1921 – *[[Without Benefit of Clergy]]*
* 1921 – *[[Cheated Hearts (film)|Cheated Hearts]]*
* 1922 – *[[The Man from Downing Street]]*
* 1922 – *[[Omar the Tentmaker]]*
* 1922 – *[[The Altar Stairs]]*
* 1924 – *[[Dynamite Dan]]*
* 1924 – *[[The White Panther]]*
* 1924 – *[[The Hellion (film fra 1924)|The Hellion]]*
* 1931 – *[[Frankenstein (1931)|Frankenstein]]*
* 1932 – *[[Scarface (1932)|Scarface]]*
* 1935 – *[[Frankensteins brud]]*
* 1939 – *[[Frankensteins sønn]]*

## Se også
* Liste over Frankenstein-filmer

## Referanser


## Eksterne lenker
* 
*
Splintvest

En **splintvest** er et beskyttelsesplagg mot splintvirkning fra artilleribeskytning.  De ble tatt i bruk av alliert bombeflymannskap under andre verdenskrig for å beskytte seg mot tysk luftvernbeskytning. Rustningen ble utviklet ved rustningsverkstedet til Metropolitan Museum of Art, og er beslektet med eldre tiders tekstilrustning. Naturfibrene er erstattet av syntetiske fibre som ballistisk nylon og aramider.

Det norske forsvaret innførte splintvest fra 1991. Vestene bestod av en aramidvev i 14 lag, med fibre som er fem ganger sterkere en stålfiber av samme dimensjon. Det ville legge 4 kg på stridsutrustningen, men sårbarhetsanalyse fra FFI viste at skader av splintvirkning ville reduseres betraktelig. Vestene var utviklet siden 1985 i nært samarbeid med andre NATO-land.

## Referanser
Skuddsikker vest

En **skuddsikker vest** er et plagg som beskytter mot beskytning med håndvåpen, og brukes i første rekke av forsvaret og politiet. Vesten kan være myk, for beskyttelse mot stikk og lette håndvåpen, eller hard med elementer av metall eller keramiske plater for beskyttelse mot tyngre håndvåpen. I framtida kan vi kanskje også lage dem av edderkoppspinn? «Skuddsikker» er litt misvisende, vestene finnes med forskjellige grader av beskyttelse og ingen vester er skuddsikker mot alt av håndvåpenprosjektiler. 

Skuddsikre vester bruker av norske utenlandsstyrker. I år 2000 ble det kjent at nærmere halvparten av de norske KFOR-soldatene manglet vest som beskyttet mot håndvåpen, til tross for at det var stående ordre om bruk av slik vest. Underdekningen ble løst da det norske bidraget til SFOR opphørte og vester kunne sendes fra Bosnia.

Alle moderne skuddbeskyttende vernevester fra seriøse produsenter blir sertifisert. Det er ulike typer sertifisering, men de mest vanlige er kravene fra amerikanske National Institute of Justice og fra Police Scientific Development Branch i Storbritannia. NIJ-sertifiseringen deles inn i ulike nivåer.

Ett av materialene som i nyere tid blir benyttet til å produsere skuddsikre vester er kevlar. 

## Referanser
Lysforsterker

En **lysforsterker** eller **restlysforsterker** er et spesielt billedrør som forsterker synlig og nær-infrarødt lys, så dårlig opplyste omgivelser kan sees med et kamera eller øyet.

Lysforsterkere brukes mest i våpensikter, nattbriller og nattkikkerter. B ruksområdet er i hovedsak militær, men også innen blant annet jakt og redningstjenester.

## Historie

I 1929 utviklet den ungarske fysikeren Kálmán Tihanyi et infrarødsensitivt elektronisk kamera for det britiske luftvernsystemet.

Både Tyskland, Sovjetunionen og USA begynte å bruke lysforsterkere i løpet av Andre verdenskrig. Tyskerne brukte dem på Panther stridsvogner og amerikanere som sikter for skarpskyttere. En bruker gjerne betegnelsen generasjon 0 på lysforsterkerbriller frem til Vietnamkrigen, hvor USA tok i bruk generasjon 1. Generasjon 0 var aktive briller som var avhengig av å sende ut infrarødt lys og belyse det en ville se, som en lommelykt.

Generasjon 1 ble utviklet på 1960-tallet. Dette var passive briller som brukte lyset fra stjerner, månen og derfor virket dårlig om det var mye skyer eller månen ikke var fremme.

Generasjon 2 ble utviklet på 1970-tallet. Den bruker en mikrokanalplate, slik at den forsterker lyset den mottar. Den kan således brukes i mer lysfattige områder enn tidligere versjoner.

Generasjon 3 ble utviklet på slutten av 1980-tallet og er den teknologien som blir brukt i blant annet det amerikanske forsvaret i 2020-årene. Det er en videreutvikling av samme teknologi som den bak tredje generasjon. Blant annet er det montert en ionbarriere på mikrokanalplaten, hva som forlenger levetiden.  

Generasjon 4 er videreutvikling av samme teknologien. Den fungerer bedre i både mindre og mer lys enn tidligere utgaver. Ionbarrieren er fjernet igjen.   

## Virkemåte for 2.–4. generasjons lysforsterkere

Fotoner i lyset går gjennom en linse og så videre i en  fotofølsom katode som er negativt ladet. Denne frigjør elektroner når den blir truffet av fotonene.  Disse blir akselerert og konsentrert, og treffer en plate med høyere spenning, som da frigir flere elektroner enn den blir truffet av. Elektronene trekkes så mot en fosforskjerm med høyere spenning. Fosforskjermen frigir da fotoner (lys) som kan ses gjennom okularet. Den tilførte energien i prosessen fører til at det kommer flere fotoner ut enn dem som gikk inn i systemet.

Det er begynt å komme lysforsterkere som kombinerer flere teknologier, for eksempel teknologi fra varmekamera, og registrer andre lys i andre bølgelengder enn infrarød stråling.

For nattbriller hadde en i tidlige versjoner problemer med blant annet synsvinkel fordi det bare var en monokkel, slik at det ble problematisk med dybdesyn. Senere versjoner har gått over til å kombinere to, fire eller flere monokler, som markant forbereder dybdesyn og synsvinkel.

## Se også
*Varmekamera

## Referanser
Granat

**Granat** kan være flere ting:

* Granat (ammunisjon), eksplosivt prosjektil
* Håndgranat, liten granat som kan kastes for hånd
* Granat (mineral), et mineral
* Granateple, en frukt
Kinsky

**Kinsky** (opprinnelig **Wchinsky**) er en bøhmisk adelsslekt. Den nevnes tidligst i 1237, ble opphøyet til grever i 1628, 1676 og 1687, og til tyske riksfyrster i 1747.

Slekten arvet i 1748 Palais Daun i Wien (i familiens eie til 1987), bygget det berømte Palais Kinsky i Prag og eiet tallrike borger og slott. Etter den kommunistiske maktovertagelsen i det som ble Tsjekkoslovakia, ble familiens eiendommer konfiskert og familien landsforvist. Idag lever de over hele Europa, men hovedsakelig i Østerrike.

Kjente familiemedlemmer inkluderer 
*Grev Wilhelm Kinsky, 
*Grev Franz Ulrich Kinsky, 
*Bertha von Suttner (født grevinne Kinsky), 
*Grev Oktavian Kinsky, 
*Fyrst Rudolf Kinsky,
*Fyrst Ferdinand Bonaventura Kinsky,
*Fyrst Franz Ulrich Kinsky von Wchinitz und Tettau
Dragon

En **dragon** var fra 1500-tallet en soldat som beveget seg til slagmarken til hest, men steg av for å slåss som en infanterist. En dragons hest var ikke kamptrent, så han måtte slåss til fots, i motsetning til en kavalerist, der hesten var kamptrent og kunne delta i slaget. 

Fra midten av 1700-tallet ble betegnelsen brukt om soldater som kjempet til hest med «blanke våpen» (dvs. sabler) og til fots med skytevåpen. Den teknologiske utviklingen har ført til at dragoner i dag benytter seg av panservogner i form av stridsvogn eller stormpanservogn.

## Dragoner i Norge

I Norge skulle en eller flere gårder, kalt «dragonkvarter» eller «utrederkvarter», stille en rytter med hest og utrustning til kavaleritjeneste. 

Fra 1768 hadde Norge fire regimenter bygd opp med dragoner: Første, Andre og Tredje Søndenfjelske dragonregiment, samt Nordenfjeldske Dragonregiment.

I Norge i moderne tid er en dragon en menig i kavaleriet. Dragoner/kavalerister bærer sort beret med grønn og gul bakplate, grønn og gul våpensnor rundt høyre arm, kalt kavalerisnor. Det er per 2026 fire avdelinger som utdanner dragoner: Panserbataljonen, Etterretningsbataljonen, Kampeskadronen og Porsanger bataljon.

## Se også
* Husar
* Kyrassér

## Referanser


## Eksterne lenker
*